吴桥
一川百折似蛇枉，越舸吴艑日来往。轻帆片片白云飞，小市嘈嘈语声响。正是乡心暮更朝，客程无那说吴桥。非无系棹双枫树，亦有当窗万柳条。风景虽然似吾土，祇共平头作乡语。一种怀人去国情，可堪愁水愁风苦。沙鹭惊人扑渌飞，溅来凉雪满征衣。少年江海贪为客，何日风尘竟息机。眼看邻舟挂帆去，未识今宵泊何处。
主题：思乡
情感：惊讶、孤独、想家